
Pētniecības projekta “Tiešsaistes pieaugušo izglītības attīstība Latvijas reģionu digitalizācijai un ekonomiskajai izaugsmei, reaģējot uz COVID-19” (Nr. 1.1.1.2/VIAA/4/20/616) Uzraudzības padomes 2.sēde

Laiks: 2021.gada 15.septembrī plkst. 15:00 – 16:00
Vieta: ZOOMhttps://us02web.zoom.us/j/87231591513
Meeting ID: 872 3159 1513
Passcode: 648462





Protokols

Dalībnieki: 
Profesionālās tālākizglītības un pilnveides izglītības iestādes “Mācību centrs MP” direktore un pētniecības pieteikuma tautsaimniecības eksperte Mg.sc.ing. Ina Gudele 
Pēcdoktorante Dr.sc.admin. Inga Jēkabsone
Zinātniskais asistents Gatis Gudelis
Latvijas Pieaugušo izglītības apvienības direktore Sarmīte Pīlāte
Profesionālās tālākizglītības un pilnveides izglītības iestādes “Mācību centrs MP” direktora vietniece Inita Stikute 
SIA "Magnetic Professional" programmu direktore Dr.sc.admin. Ieva Brence
LLU docente un Ekonomikas un reģionālās institūta pētniece Dr.oec., asoc.prof. Sandija Zēverte-Rivža (pētnieciskā projekta zinātniskā konsultante)

I.Gudele atklāj sanāksmi, iezīmējot pētniecības projekta Uzraudzības padomes 2.sanāksmes mērķi. Tāpat I.Gudele sniedz ieskatu par aktualitātēm pieaugušo izglītības sektorā. Aktualizējas jautājums, kā efektīvāk īstenot mācības pieaugušajiem pēc pandēmijas noteikto ierobežojumu atcelšanas, proti, tiešsaistes mācības sniedz ieguldījumu apmācāmo, īpaši to, kas dzīvo reģionos, digitālo prasmju attīstībā. Nākotnē būtu nepieciešams fokusēties uz mācību organizēšanu hibrīdformā, apvienot tiešsaistes nodarbības ar praktiskajām nodarbībām klātienē. Tālāk I.Gudele dod vārdu I.Jēkabsonei.
I.Jēkabsone prezentē pētniecības projektu un tā īstenošanas progresu, sniedzot informāciju par projekta mērķi, uzdevumiem, kā arī sagaidāmajiem un sasniegtajiem rezultātiem. Tālāk I.Jēkabsone sniedz detalizētu ieskatu par katru no projekta aktivitātēm, uzsverot sagaidāmos rezultātus, jau īstenotas darbības, kā arī dažādu sadarbības organizāciju iespējamo iesaisti. Nobeigumā I.Jēkabsone aicina klātesošos veidot diskusiju par to, ko nozare sagaidītu no projekta, kāda datu analīze būtu nepieciešama, kāda ir labā prakse pieaugušo izglītības sektorā.  
I.Gudele ierosina, ka par projekta rezultātiem, īpaši pieaugušo izglītības iestāžu aptaujas rezultātiem un labās prakses apkopojumiem, būtu nepieciešams informēt arī VIAA, kas īsteno nodarbināto personu profesionālās kompetences pilnveides programmu. Būtu svarīgi sniegt objektīvu vērtējumu par pieaugušo izglītības sektora attīstības perspektīvām, iezīmējot tiešsaistes vai hibrīda mācību formu īstenošanas ieguvumiem. 
S.Pīlāte atzīmēja, ka projekta rezultāti ir nozīmīgi visam pieaugušo izglītības sektoram. Jau sasniegtie projekta rezultāti ir publicēti LPIA mājaslapā un sociālajos tīklos, kā arī izsūtīti asociācijas biedriem. 
I.Gudele norāda, ka par projekta rezultātiem būtu nepieciešams informēt arī LDDK un LTRK. Darba devējiem ir aktuāla problemātika, kas saistīta ar darbinieku prasmēm, proti, ir nepieciešams organizēt tādas apmācības, kas atbilst darba devēju prasībām.
I.Brence uzsvēra, ka projekta rezultāti būtu izmantojami izglītības politikas plānošanā, it īpaši VIAA īstenotās pieaugušo izglītības atbalsta programmas nākamo kārtu plānošanā.
I.Gudele ierosina, ka varētu veidot sinerģiju arī ar Erasmus mobilitātes projekta aktivitātēm, proti, doties apmaiņas vizītēs uz partnerorganizācijām, apkopot labo praksi mācību procesa organizēšanā.
I.Brence piebilst, ka būtu svarīgi analizēt arī apmācāmos, proti, kādus reģionus tie pārstāv, kāda ir to iepriekšējā izglītība/ darba vieta, kādu ieguvumu viņiem sniedza apmācības. Būtu nepieciešams sagatavot datu pieprasījumu VIAA. 
I.Gudele piekrīt I.Brences ierosinājumam un piedāvā, ka informācijas pieprasījumu VIAA vajadzētu nosūtīt kopā ar projekta esošajiem rezultātiem (izglītības iestāžu aptaujas rezultāti, sagatavotās publikācijas, labās prakses apkopojums utt.).
Nobeigumā I.Gudele pateicas visiem par aktīvu viedokļa paušanu, kā arī aicināja sanāksmes dalībniekus uzdot jautājumus vai sniegt projektam noderīgu informāciju, nosūtot tos uz e-pastiem ina@magneticpro.lv vai inga.jekabsone@magneticpro.lv. Nobeigumā I.Gudele norādīja, ka nākamā tikšanās varētu notikt 2022.gada janvārī.


Protokolēja										I.Jēkabsone

image1.png
_5 MAGNETIC
PROFESSIONAL




image2.png
NACIONALAIS EIROPAS SAVIENIBA
A'I'_I'TSTTBAS Eiropas Regionalas
PostDoc PLANS 2020 attisitibas fonds

Latvia

IEGULDIJUMS TAVA NAKOTNE




